text: For dyrt at låne penge på landet
  26 november 2014 kl. 17.03
  Det er for dyrt at låne penge til ejendomme i Udkantsdanmark. Det mener bl.a. SF. De dyre lån var onsdag til høring i Landdistriktsudvalget.
  Ejendomme i Udkantsdanmark er mere usikre investeringer end ejendomme i de større byer. Derfor er det dyrere at låne til udkantsejendomme.
  Derfor havde Folketingets Udvalg for Landdistrikter og Øer onsdag kaldt til høring på Christiansborg. De skulle komme tættere på en løsning på problemet med, at det er næsten umuligt at få lov til at låne penge til et nyt hus eller en udvidelse af en virksomhed i yderområderne.
  Med på høringen var også Erhvervs- og Vækstminister Henrik Sass Larsen (S). Han blev konfronteret med den kritik, som blandt andre Kolding-politikeren Karina Lorentzen (SF) er kommet med.
  Du kan se mere om dagens høring i vores udsendelse onsdag klokken 19.30.
  Låneproblemer preller af på @SosseSass. Han vil nu levere et bedre datagrundlag. Hvad skal boligejere, der får afslag, bruge det til? #dkpol
  — Eva Kjer Hansen (@EvaKjerHansen) November 26, 2014
  